روسیایا عاید ساواش اوچاغینین، سوریه‌نین قوزئی باتیسینداکی ادلیب ولایتینده خریستیانلارین یاشادیغی یعقوبیه و جدیده کندلرینه تشکیل ائتدیگی هاوا سالدیریسی نتیجه‌سینده، بئشی اوشاق اولماقلا ۷ دینج وطنداش اؤلدو.
موخالیفلره عاید اوچاق گؤلم ائوینه گؤره، تۆرکیه واختی ایله ساعات ۰۵:۳۶دا لاذقیه‌ده‌کی حمیمیم مرکزیندن قالخان روس ساواش اوچاغی، ادلبین باتیسیندا‌کی یعقوبیه و جدیده کندلرینه هاوا سالدیریسی گئرچکلشدیردی.
ادلب مولکی ساوونما مسئوللاریندان آلینان بیلگییه گؤره، روس اوچاغینین ادلبین جدیده کندینه هاوا سالدیریسیندا بئشی اوشاق اولماقلا ۷ نفر اؤلدو، ۱۳ نفر یارالاندی.
سالدیریدا حیاتینی ایتیره‌نلرین، بشار اسد رژیمی و دستکچیلرینین حماه ولایتینده‌کی سالدیریلارین‌دان قاچاراق بؤلگه‌یه سیغینان دینج وطنداشلار اولدوغو اؤیرنیلدی.
